Komisjon ei ole võtnud artikli 5 alusel vastu ühtki delegeeritud õigusakti, sest ta ei ole kindlaks teinud vajadust I lisa C ja D jagu muuta. Komisjon ei kavatse lähitulevikus kasutada talle antud õigust, kuid ei saa välistada, et selle kasutamise vajadus võib tekkida.

Et võtta arvesse tehnika arengut ja muutusi asjakohastes rahvusvahelistes standardites, on direktiivi artikliga 5 antud komisjonile õigus võtta vastu delegeeritud õigusakte, millega muudetakse I lisa C ja D jagu.

Et võtta arvesse tehnika arengut ja muutusi asjakohastes rahvusvahelistes standardites, on artikliga 4 antud komisjonile õigus võtta vastu delegeeritud õigusakte, millega muudetakse lisa B osa.

a) milline on „peamiselt“ õitest või taimedest pärinev mesi, nagu on osutatud artikli 2 lõike 2 punkti b esimeses taandes, ning

Artikli 4 lõikega 2 on antud komisjonile õigus võtta kooskõlas artikliga 6 õiglaste kaubandustavade tagamiseks ja tarbijate huvide kaitseks ning asjakohaste analüüsimeetodite sätestamise võimaldamiseks vastu delegeeritud õigusakte, et täiendada direktiivi, sätestades kvantitatiivsed parameetrid järgmiste aspektide kohta:

Õigust ei ole kasutatud, sest selleks ei olnud ei õiguslikku kohustust ega vajadust. Siiski ei saa välistada, et komisjonile antud õigusi võib tulevikus vaja minna.

4.Nõukogu 20. detsembri 2001. aasta direktiiv 2001/112/EÜ toiduks ettenähtud puuvilja ja marja mahlade ning teatavate samalaadsete toodete kohta

4.1.Sissejuhatus

Nõukogu direktiivis 2001/112/EÜ on sätestatud toiduks ettenähtud puuvilja ja marja mahlade ning teatavate samalaadsete toodete koostist, kinnistatud nimetuste kasutamist, tootmisnõudeid ja märgistamist reguleerivad ühised eeskirjad.

Artikliga 7 on antud komisjonile õigus võtta vastu delegeeritud õigusakte kõnealuse direktiivi lisade, välja arvatud I lisa I osa ja II lisa muutmise kohta, et kohandada neid asjakohastes rahvusvahelistes standardites tehtavate muudatustega ja võtta arvesse tehnika arengut.

4.2.Õiguslik alus

Artikli 7a lõikes 2 nõutakse aruande esitamist. Selle sätte kohaselt antakse artiklis 7 osutatud õigus võtta vastu delegeeritud õigusakte komisjonile viieks aastaks alates 28. oktoobrist 2013. Komisjon esitab delegeeritud volituste kohta aruande hiljemalt üheksa kuud enne viieaastase tähtaja möödumist. Volituste delegeerimist pikendatakse automaatselt samaks ajavahemikuks, välja arvatud juhul, kui Euroopa Parlament või nõukogu esitab selle suhtes vastuväite hiljemalt kolm kuud enne iga ajavahemiku lõppemist.

4.3.Delegeeritud volituste kasutamine

Komisjon on võtnud artikli 7 alusel vastu ühe delegeeritud õigusakti, et võtta arvesse tehnika arengut: komisoni delegeeritud määrus (EL) nr 1040/2014 . Selle delegeeritud määrusega muudeti I lisa II osa 3. punkti, millega on reguleeritud lubatud töötlemisviisid ja -ained, et anda luba nisust, hernestest või kartulitest saadud taimsete valkude kasutamiseks mahlade selitamiseks.

Kooskõlas delegeeritud õigusakte käsitleva ühisseisukohaga konsulteeriti põllumajandusturgude eksperdirühmas liikmesriikide ekspertidega, eelkõige ühise turukorralduse ühtse määruse alla kuuluvates küsimustes. Komisjon võttis 25. juulil 2014 vastu delegeeritud määruse (EL) nr 1040/2014 ning sellest teavitati Euroopa Parlamenti ja nõukogu. Euroopa Parlament ega nõukogu ei esitanud delegeeritud määrusele vastuväiteid. Komisjoni delegeeritud määrus (EL) nr 1040/2014 avaldati pärast kahekuulise tähtaja möödumist 2. oktoobri 2014. aasta Euroopa Liidu Teatajas L 288 ja see jõustus 5. oktoobril 2014.

Komisjonil ei ole praegu kavas talle antud õigust kasutada, välja arvatud juhul, kui see osutub tulevikus vajalikuks seoses tehnika arenguga.

4.4.Kokkuvõte

Komisjon on kasutanud oma delegeeritud volitusi õigesti. Ei saa välistada, et komisjonile antud õigusi võib tulevikus vaja minna.

5.Nõukogu 20. detsembri 2001. aasta direktiiv 2001/113/EÜ inimtoiduks ettenähtud puuviljadžemmide, -želeede ja -marmelaadide ning magustatud kastanipüree kohta

5.1.Sissejuhatus

Nõukogu direktiivis 2001/113/EÜ on sätestatud määratlused ning puuvilja ja marja džemmide, želeede ja tsitrusmarmelaadide ning magustatud kastanipüree koostist, tootmisnõudeid ja märgistamist reguleerivad ühised eeskirjad.

Artikliga 5 on antud komisjonile õigus võtta vastu delegeeritud õigusakte, et muuta tehnika arengu ja asjakohastes rahvusvahelistes standardites tehtud muudatuste arvessevõtmiseks II lisa ja III lisa B osa.

5.2.Õiguslik alus

Artikli 6 lõikes 2 nõutakse aruande esitamist. Selle sätte kohaselt antakse artiklis 5 osutatud õigus võtta vastu delegeeritud õigusakte komisjonile viieks aastaks alates 18. novembrist 2013. Komisjon esitab delegeeritud volituste kohta aruande hiljemalt üheksa kuud enne viieaastase tähtaja möödumist. Volituste delegeerimist pikendatakse automaatselt samaks ajavahemikuks, välja arvatud juhul, kui Euroopa Parlament või nõukogu esitab selle suhtes vastuväite hiljemalt kolm kuud enne iga ajavahemiku lõppemist.

5.3.Delegeeritud volituste kasutamine